L 52/32
EL
Επίσημη Εφημερίδα της Ευρωπαϊκής Ένωσης
20.2.2023
ΠΑΡΑΡΤΗΜΑ X
Λοίμωξη από τον ιό της πανώλης των μικρών μηρυκαστικών (PPR) ΜΕΡΟΣ 1 ΕΙΔΙΚΟΙ ΟΡΟΙ ΓΙΑ ΤΗΝ ΕΦΑΡΜΟΓΗ ΕΠΕΙΓΟΝΤΟΣ ΠΡΟΣΤΑΤΕΥΤΙΚΟΥ ΕΜΒΟΛΙΑΣΜΟΥ ΓΙΑ ΤΗΝ ΠΡΟΛΗΨΗ ΚΑΙ ΤΟΝ ΕΛΕΓΧΟ ΤΗΣ ΠΑΝΩΛΗΣ ΤΩΝ ΜΙΚΡΩΝ ΜΗΡΥΚΑΣΤΙΚΩΝ
1.
Μέγεθος της ζώνης εμβολιασμού: Δεν υπάρχουν ειδικοί όροι.
2. Μέγεθος της περιεμβολιαστικής ζώνης: Δεν υπάρχουν ειδικοί όροι.
3. Τύπος εμβολίου που πρέπει να χρησιμοποιείται ή στον οποίο πρέπει να δίνεται προτεραιότητα: Δεν υπάρχουν ειδικοί όροι.
4. Ελάχιστη κάλυψη: Δεν υπάρχουν ειδικοί όροι.
5. Στοχευόμενα ζώα/είδη: Ζώα των καταγεγραμμένων ειδών σύμφωνα με τον εκτελεστικό κανονισμό (ΕΕ) 2018/1882 που διατηρούνται στη ζώνη εμβολιασμού, συμπεριλαμβανομένων κατ’ ελάχιστον των προβατοειδών και των αιγοειδών.
ΜΕΡΟΣ 2 ΕΙΔΙΚΟΙ ΟΡΟΙ ΓΙΑ ΤΗΝ ΕΝΙΣΧΥΜΕΝΗ ΚΛΙΝΙΚΗ ΚΑΙ ΕΡΓΑΣΤΗΡΙΑΚΗ ΕΠΙΤΗΡΗΣΗ ΠΟΥ ΠΡΕΠΕΙ ΝΑ ΕΦΑΡΜΟΖΕΤΑΙ ΣΤΙΣ ΖΩΝΕΣ ΕΜΒΟΛΙΑΣΜΟΥ ΚΑΙ ΣΤΙΣ ΠΕΡΙΕΜΒΟΛΙΑΣΤΙΚΕΣ ΖΩΝΕΣ ΚΑΤΑ ΤΗ ΔΙΑΡΚΕΙΑ ΤΟΥ ΕΠΕΙΓΟΝΤΟΣ ΠΡΟΣΤΑΤΕΥΤΙΚΟΥ ΕΜΒΟΛΙΑΣΜΟΥ ΓΙΑ ΤΗΝ ΠΡΟΛΗΨΗ ΚΑΙ ΤΟΝ ΕΛΕΓΧΟ ΤΗΣ ΠΑΝΩΛΗΣ ΤΩΝ ΜΙΚΡΩΝ ΜΗΡΥΚΑΣΤΙΚΩΝ
Παθητική επιτήρηση: στις ζώνες εμβολιασμού και στις περιεμβολιαστικές ζώνες, ενισχυμένη παθητική επιτήρηση για σημεία και συμπτώματα της πανώλης των μικρών μηρυκαστικών καθώς και για αυξημένη θνησιμότητα στα μικρά μηρυκαστικά.
ΜΕΡΟΣ 3 ΕΙΔΙΚΟΙ ΟΡΟΙ ΓΙΑ ΤΗΝ ΑΠΑΓΟΡΕΥΣΗ ΤΩΝ ΜΕΤΑΚΙΝΗΣΕΩΝ ΖΩΩΝ ΚΑΙ ΠΡΟΪΟΝΤΩΝ ΚΑΙ ΓΙΑ ΤΗ ΧΟΡΗΓΗΣΗ ΠΑΡΕΚΚΛΙΣΗΣ ΣΥΜΦΩΝΑ ΜΕ ΤΟ ΑΡΘΡΟ 13, ΣΕ ΖΩΝΗ ΕΜΒΟΛΙΑΣΜΟΥ ΟΠΟΥ ΔΙΕΝΕΡΓΕΙΤΑΙ ΕΠΕΙΓΩΝ ΠΡΟΣΤΑΤΕΥΤΙΚΟΣ ΕΜΒΟΛΙΑΣΜΟΣ ΓΙΑ ΤΗΝ ΠΡΟΛΗΨΗ ΚΑΙ ΤΟΝ ΕΛΕΓΧΟ ΤΗΣ ΠΑΝΩΛΗΣ ΤΩΝ ΜΙΚΡΩΝ ΜΗΡΥΚΑΣΤΙΚΩΝ
1.
Ζώα και προϊόντα που υπόκεινται σε απαγόρευση μετακινήσεων μέχρι το τέλος της περιόδου ανάκτησης που προβλέπεται στο μέρος 4 Τα ίδια ζώα και προϊόντα, που βρίσκονται στις ζώνες εμβολιασμού, με εκείνα που υπόκεινται σε περιορισμούς σε εγκαταστάσεις που βρίσκονται σε ζώνες προστασίας και επιτήρησης που οριοθετούνται σε περίπτωση εμφάνισης εστίας της πανώλης των μικρών μηρυκαστικών, όπως προβλέπεται στο άρθρο 27 του κατ’ εξουσιοδότηση κανονισμού (ΕΕ) 2020/687 και με τους ίδιους περιορισμούς.
2.
Ζωικό αναπαραγωγικό υλικό που υπόκειται σε απαγόρευση συλλογής: σπέρμα, ωοκύτταρα και έμβρυα από ζώα των καταγεγραμμένων ειδών, μέχρι το τέλος της περιόδου ανάκτησης.
3.
Όροι για τη χορήγηση παρέκκλισης σύμφωνα με το άρθρο 13 παράγραφος 2 στοιχείο β) σημείο ii), το άρθρο 13 παράγραφος 3 στοιχείο β) και το άρθρο 13 παράγραφος 4 στοιχείο β).
Μετακινήσεις που μπορούν να επιτραπούν.
3.1.
Μετακινήσεις εμβολιασμένων ζώων και προϊόντων τους από εγκαταστάσεις που βρίσκονται στη ζώνη εμβολιασμού, υπό γενικούς όρους ίδιους με εκείνους που προβλέπονται στο άρθρο 43 του κατ’ εξουσιοδότηση κανονισμού (ΕΕ) 2020/687, και μόνο στις περιπτώσεις που καλύπτονται από τα άρθρα 44, 45, 48, 49, 51 και 53 του εν λόγω κανονισμού σε σχέση με τη ζώνη επιτήρησης, και υπό τους γενικούς όρους που προβλέπονται εκεί. 3.2.
Μετακινήσεις εμβολιασμένων ζώων και προϊόντων τους από εγκαταστάσεις που βρίσκονται στη ζώνη εμβολιασμού, υπό την προϋπόθεση ότι οι εν λόγω εγκαταστάσεις δεν διατηρούν πλέον εμβολιασμένα ζώα.